ባለሥልጣኑ በበጀት ዓመቱ 11ሺህ 557 ቅርሶችን ማደራጀቱን  አስታወቀ
በሀገራችን 11ሺህ 557 ቅርሶችን በማሰባሰብ በሳይንሳዊ  መንገድ እንዲደራጁ ማድረጉን  የኢፌዲሪ የቅርስ ፣ጥናትና ጥበቃ  ባለሥልጣን አስታወቀ ።የባለሥልጣኑ የህዝብና ዓለም አቀፍ ግንኙነት ምክትል ኃላፊ አቶ ፋንታ በየነ ለዋልታ እንደገለጹት ፤ ባለሥልጣኑ በተጠናቀቀው የበጀት ዓመት 15ሺህ ታሪካዊ ፣የኢትኖግራፊ፣ የአርኪዮሎጂ፣ የፓልዮንቶሎጂ፣ የፓልዮ አንትሮፖሎጂ፣ የአናቶሚ እና የስነጥበብ ቅርሶችን በሳይሳዊ መንገድ ለማደራጀት  አቅዶ 11ሺህ 557  ማደራጀት ችሏል ።ባለሥልጣኑ በተለያዩ ዘርፎች ጥናትና ምርምር ለሚያደርጉ 263  የአገር ውስጥና የውጭ አገር ተመራማሪዎች  የላብራቶሪ  አገልግሎት  መሠጠቱን አቶ ፋንታ አመልክተዋል ።የቅርስ ጥናትናጥበቃ ባለሥልጣን በ2009 ዓመት ለአፋር ፣ ደቡብና የትግራይ  ክልሎች ለሚገኙ ለ9 የቅርስ ስብስብ ማዕከላት ሙያዊ ድጋፍ መሥጠቱን ገልጸዋል  ።  አያይዘውም በመላ አገሪቱ በሚገኙ የተለያዩ ቋሚ ቅርሶች ላይ  የጥገና ፣ የጥበቃና እንክብካቤ ሥራዎች  መከናወኑንም ጠቁመዋል  ።